Осмисляне на слухово възприет текст

ЯБЪЛКАТА

В. Сутеев

/със съкращение/



 Била късна есен. Само на върха на дивата ябълка висял един плод.

 Заекът видял ябълката.Но как ли да я стигне?

 Помолил враната за помощ. Тя долетяла, бутнала ябълката, но тя паднала на право върху Таралежа, който спял, свит на кълбо под дървото.

 Таралежът скочил уплашен и хукнал да бяга, а ябълката се била забола на неговите бодли.

— Стой, стой! — викнал Заекът. — Дай ми ябълка?

Таралежът спрял и казал:

— Тази ябълка е моя. Тя падна и аз я хванах.

Долетяла и Враната.

Шум и викове огласили цялата гора. И дори бой започнал: Враната клъвнала Таралежа по носа, Таралежът убол с бодлите си Заека, а Заекът ритнал с крак Враната...

По това време се появил Мечокът. И като ревнал:

— Какво е това? Какъв е този шум?

Всички се струпали около него и му разказали защо се карат.

Мечокът се замислил, почесал се зад ухото и попитал:

- Кой намери ябълката?

- Аз, - казал Заекът.

- А кой я откъсна?

- Аз, - гракнала Враната.

- Добре. А кой я улови?

- Аз я улових, - писнал Таралежът.

- Вижте какво, — казал Мечокът, — всички сте прави и затова всеки от вас трябва да получи ябълка...

— Но тя е само една! — казали Таралежът, Заекът и Враната.

- Разделете я на равни части и всеки да вземе по едно парченце.

 Всички заедно възкликнали:

— Как не се сетихме по-рано!

 Ежко взел ябълката и я разделил на четири части. Първото парченце дал на Заека, второто - на Враната, третото парченце Ежко сложил в устата си, четвъртото парченце сложил в лапата на Мечока:

— А на мен за какво? — учудил се Мечокът.

— За това, че ни помири и вразуми.

 Всеки изял своето парченце от ябълката и всички били доволни, защото Мечокът отсъдил справед-ливо и не обидил никого.

Работен лист към „Ябълката“от В. Сутеев

1. Кои животни са участници в приказката. Оцвети ги!



1. Кой от героите в приказката не е нарисуван?
2. За кой плод са се скарали? Оцвети го!



1. Кой намерил ябълката? Кой откъснал ябълката? Кой уловил ябълката?
2. На колко парчета Ежко е разделил ябълката?
3. За кого е четвъртото парче ябълка?
4. Защо са дали на Мечо парченце ябълка?

а/ страхували се от него;

б/ в знак на благодарност, че им дал добър съвет;

в/ Мечо поискал парченце ябълка.

Подготви: Красимира Кожухарова